CELEX: 32004R1994
Language: hu
Date: 2004-11-19 00:00:00
Title: A Bizottság 1994/2004/EK rendelete (2004. november 19.) a 998/2003/EK európai parlamenti és a tanácsi rendeletnek az országok és területek jegyzéke tekintetében történő módosításárólEGT vonatkozású szöveg

20.11.2004   
            
            
               HU
            
            
               Az Európai Unió Hivatalos Lapja
            
            
               L 344/17
            
         
      A BIZOTTSÁG 1994/2004/EK RENDELETE
   
   (2004. november 19.)
   a 998/2003/EK európai parlamenti és a tanácsi rendeletnek az országok és területek jegyzéke tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi rendeletre (1) és különösen annak 10. és 21. cikkére,
   mivel:
   
               (1)
            
            
               A 998/2003/EK rendelet a kedvtelésből tartott állatok nem kereskedelmi célú mozgására vonatkozó állategészségügyi követelményeket, valamint az ilyen mozgások ellenőrzésére vonatkozó szabályokat határozza meg. E rendelet II. mellékletének C. része tartalmazza azon harmadik országok jegyzékét, amelyek területéről – a kedvtelésből tartott állatok mozgása következtében – a veszettség közösségi területre történő bejutásának kockázata nem nagyobb, mint a tagállamok közötti ilyen mozgásokkal járó kockázat.
            
         
               (2)
            
            
               A 998/2003/EK rendelet értelmében a harmadik országok jegyzékét 2004. július 3-ig fel kellett állítani. Az említett jegyzékbe való felvétel érdekében az adott harmadik országnak be kell mutatnia a veszettség tekintetében fennálló helyzetét, és bizonyítania kell, hogy a bejelentés, az ellenőrzés, az állategészségügyi szolgálatok, a veszettség megelőzése és leküzdése, valamint a védőoltásokra vonatkozó szabályozás területén megfelel bizonyos feltételeknek.
            
         
               (3)
            
            
               A kedvtelésből tartott állatok mozgásában esetleg bekövetkező szükségtelen zavar elkerülése érdekében, illetve azért, hogy szükség esetén a harmadik országoknak elegendő idejük legyen kiegészítő biztosítékok rendelkezésre bocsátására, helyénvaló a harmadik országok ideiglenes jegyzékét felállítani. Az említett jegyzék a Nemzetközi Állatjárványügyi Hivatalon (OIE) keresztül elérhető adatokon, a Bizottság Élelmiszerügyi és Állategészségügyi Hivatala által az érintett harmadik országokban végzett ellenőrzések eredményein és a tagállamok által összegyűjtött információkon alapul.
            
         
               (4)
            
            
               A jegyzék összeállítása során alapul kell venni még az Egészségügyi Világszervezet (WHO), a Wusterhausenben található, a WHO-val együttműködő Veszettségfelügyeleti és -kutatási Központ és a Rabies Bulletin (Veszettségi Értesítő) adatait.
            
         
               (5)
            
            
               A harmadik országok ideiglenes jegyzékében szerepelniük kell azon országoknak, amelyekben nem fordul elő veszettség, valamint azoknak, amelyek területéről a Közösség területére irányuló mozgás következtében a veszettség bekerülésének kockázata nem nagyobb, mint a veszettség bekerülése tekintetében a tagállamok közötti mozgással járó kockázat.
            
         
               (6)
            
            
               Chile, Hongkong és az Egyesült Arab Emírségek illetékes hatóságai által arra vonatkozóan benyújtott kérelmeket követően, hogy az említett országokat vegyék fel a 998/2003/EK rendelet II. mellékletének C. részében található jegyzékbe, helyénvalónak tűnik a 10. cikk értelmében felállított ideiglenes jegyzék módosítása.
            
         
               (7)
            
            
               Ezen túlmenően a 998/2003/EK rendelet módosításáról szóló, 2004. szeptember 13-i 2004/650/EK tanácsi határozattal (2) Máltát felvették a rendelet II. mellékletének A. részében található jegyzékbe. Következésképpen a kedvtelésből tartott állatok Írországba, Svédországba és az Egyesült Királyságba történő belépésére vonatkozó különleges rendelkezéseket ki kell terjeszteni Máltára.
            
         
               (8)
            
            
               Végül a Spanyolország által a Marokkó felől érkező kóbor kutyák belépésével és ellenőrzésével kapcsolatban Ceuta és Melilla tekintetében elfogadott intézkedések, valamint a kedvtelésből tartott állatok e területekről Marokkóba irányuló mozgásának ellenőrzése ma már lehetővé teszik, hogy ezeket a területeket a veszettség előfordulása szempontjából a kontinentális Európa területén elhelyezkedő tagállamok státusával azonos státusúnak tekintsék. Ennek megfelelően helyénvaló Ceutát és Melillát a 998/2003/EK rendelet II. melléklete B. részének 1. szakaszában található jegyzékbe felvenni.
            
         
               (9)
            
            
               A közösségi jogszabályok érthetőségének érdekében helyénvaló, hogy a 998/2003/EK rendelet teljes II. melléklete helyébe egy új melléklet lépjen.
            
         
               (10)
            
            
               A 998/2003/EK rendeletet ennek megfelelően módosítani kell.
            
         
               (11)
            
            
               Az e rendeletben előírt intézkedések összhangban vannak az Élelmiszerlánc-és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 998/2003/EK rendelet II. mellékletének helyébe e rendelet mellékletének szövege lép.
   2. cikk
   Ez a rendelet 2004. november 23-án lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. november 19-én.
      
         
            a Bizottság részéről
         
         David BYRNE
         
         
            a Bizottság tagja
         
      
   
   
      (1)  HL L 146., 2003.6.13., 1. o. A legutóbb a 2004/650/EK tanácsi határozattal (HL L 298., 2004.9.23., 22. o.) módosított rendelet.
   
      (2)  HL L 298., 2004.9.23., 22. o.
   
   
      MELLÉKLET
      
         
            „II. MELLÉKLET
            AZ ORSZÁGOK ÉS TERÜLETEK JEGYZÉKE
            A. RÉSZ
            IE – Írország
            MT – Málta
            SE – Svédország
            UK – Egyesült Királyság
            B. RÉSZ
            1. szakasz
            
                        a)
                     
                     
                        DK – Dánia, beleértve Grönlandot (GL) és a Feröer-szigeteket (FO)
                     
                  
                        b)
                     
                     
                        ES – Spanyolország, beleértve a kontinentális területet, a Baleár-szigeteket, a Kanári-szigeteket, Ceutát és Melillát
                     
                  
                        c)
                     
                     
                        FR – Franciaország, beleértve Francia Guyanát (GF), Guadeloupe-ot (GP), Martinique-ot (MQ) és Réuniont (RE)
                     
                  
                        d)
                     
                     
                        GI – Gibraltár
                     
                  
                        e)
                     
                     
                        PT – Portugália, beleértve a kontinentális területet, az Azori-szigeteket és Madeirát
                     
                  
                        f)
                     
                     
                        Az A. részben és az e szakasz a), b), c) és e) pontjában felsoroltaktól eltérő tagállamok
                     
                  2. szakasz
            AD – Andorra
            CH – Svájc
            IS – Izland
            LI – Liechtenstein
            MC – Monaco
            NO – Norvégia
            SM – San Marino
            VA – Vatikán
            C. RÉSZ
            AC – Ascension-sziget
            AE – Egyesült Arab Emírségek
            AG – Antigua és Barbuda
            AN – Holland Antillák
            AU – Ausztrália
            AW – Aruba
            BB – Barbados
            BH – Bahrein
            BM – Bermuda
            CA – Kanada
            CL – Chile
            FJ – Fidzsi-szigetek
            FK – Falkland-szigetek
            HK – Hongkong
            HR – Horvátország
            JM – Jamaica
            JP – Japán
            KN – Saint Kitts és Nevis
            KY – Kajmán-szigetek
            MS – Montserrat
            MU – Mauritius
            NC – Új-Kaledónia
            NZ – Új-Zéland
            PF – Francia Polinézia
            PM – Saint Pierre és Miquelon
            SG – Szingapúr
            SH – Szent Ilona
            US – Amerikai Egyesült Államok
            VC – Szent Vincent és Grenadine
            VU – Vanuatu
            WF – Wallis és Futuna
            YT – Mayotte”